rejauldu/bengali-wikipedia huggingface dataset:
সপ্তপদী নামটি দিয়ে নিচের নিবন্ধসমূহ নির্দেশ করতে পারে:   সপ্তপদী, হিন্দু বিবাহ আচার।  সপ্তপদী (উপন্যাস) - সাহিত্যিক তারাশংকর বন্দ্যোপাধ্যায় রচিত একটি উপন্যাস।  সপ্তপদী (১৯৬১-এর চলচ্চিত্র) - অজয় কর পরিচালিত ১৯৬১ সালের ভারতীয় বাংলা চলচ্চিত্র।  সপ্তপদী (১৯৮১-এর চলচ্চিত্র) - কে. বিশ্বনাথ পরিচালিত ১৯৮১ সালের ভারতীয় তেলুগু চলচ্চিত্র।  সপ্তপদী (১৯৯২-এর চলচ্চিত্র) - ভার্গব পরিচালিত ১৯৯২ সালের ভারতীয় কন্নড় চলচ্চিত্র।
দুকুলা হল গাছের বাকল থেকে প্রাপ্ত তন্তু দিয়ে তৈরি একটি প্রাচীন ভারতীয় কাপড়। কাপড়টি রেশমের সাথে তুলনীয় ছিল। রেশমের সাথে তুলনীয় অন্যান্য কাপড়ের মধ্যে দুকুলা সহ কিছু সমসাময়িক জাতের ক্ষৌমা, নেত্র এবং তিরিতপাট্টাও উল্লেখযোগ্য ছিল। কিছু উৎস থেকে জানা যায় যে দুকুলা সিল্ক ধরণের কাপড় ছিল। কিন্তু বাকল থেকে প্রাপ্ত তন্তু দিয়ে তৈরি হবার কারণে এটি আসলে একটি সূক্ষ্ম লিনেন কাপড় হিসেবে পরিচিত ছিল। অমরসিংহের মতে "দুকুলা" শব্দটি "ক্ষৌমা" (লিনেন) এর প্রতিশব্দ ছিল।   উল্লেখ  দুকুলা (বিশেষত রাজহাঁসের প্যাটার্ন সহ) গুপ্ত যুগের সাহিত্যে তর্কযোগ্যভাবে সেরা কাপড় হিসাবে স্বীকৃত ছিল। বাণভট্ট, সপ্তম শতাব্দীর একজন পণ্ডিত (যিনি রাজা হর্ষ বর্ধনের দরবারে আস্থানা কবি ছিলেন), তার লেখায় "হাঁস দুকুলা" এর কথা উল্লেখ করেছেন। হাঁস দুকুলাতে হংস (হাঁস বা হংস) এর মতো আকৃতির প্যাটার্ন ব্যবহার করা হত। দেবতা ও রাজারা এ কাপড়টি পরিধান করতেন। হর্ষচরিত (কনৌজের জীবনীর রাজা হর্ষ বর্ধন) বিভিন্ন ধরনের বস্ত্রের তালিকা তৈরি করেন। বাণভট্ট হর্ষের বোনের (রাজ্যশ্রীর) বিয়েতে একটি প্রদর্শনীর সময় প্রদর্শিত বিভিন্ন বস্ত্র সম্পর্কে বর্ণনা করেন। তিনি বস্ত্রের তালিকায় "দুকুলা," "আমশুকা," "ক্ষৌমা," "বাদরা," এবং "নেত্র" নামগুলো উল্লেখ করেছেন।  কালিদাসের কুমারসম্ভব কবিতায় দেবতা শিব এবং হিন্দু দেবী পার্বতীর পোশাক নিয়ে বর্ণনা করার সময় তিনি "দুকুলা" এর কথাও উল্লেখ করেন। কালিদাস বিক্রমোর্বাশিয়ম এবং ঋতুসংহারেও দুকুলার উল্লেখ করেছেন। তিনি দুকুলাকে রেশম কাপড় বলে উল্লেখ করেছেন।   উৎপাদন  বাংলা এই ধরনের কাপড়ের জন্য একটি সুপরিচিত উৎপাদন কেন্দ্র ছিল। অর্থশাস্ত্রে কৌটিল্য বাংলাকে দুকুলার প্রযোজক হিসেবে উল্লেখ করেছেন।   আরও দেখুন    কৌশেয়া (রেশম)  হামসা (পাখি)   তথ্যসূত্র   বিষয়শ্রেণী:ভারতীয় পোশাক বিষয়শ্রেণী:হিন্দু ধর্মীয় পোশাক বিষয়শ্রেণী:বয়নকৃত উপাদান
thumb|250px|নাসা ওয়ার্ল্ড উইন্ড থেকে গৃহীত একটি স্ক্রিনশটে স্বারোগ প্যাটারা-সন্নিহিত অঞ্চল। স্বারোগ প্যাটারা (ইংরেজি: Svarog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ১২৪ কিলোমিটার ও স্থানাঙ্ক । এটি রাশিয়ান কামার দেবতা স্বারোগের নামে নামাঙ্কিত। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে।  স্বারোগ প্যাটারা হল ভয়েজার মহাকাশযান কর্তৃক শনাক্তকৃত হটস্পট। স্বারোগ প্যাটারার উত্তরে রয়েছে লারসিয়া প্ল্যানাম, তারও উত্তরে রয়েছে বব্বর প্যাটারা, দক্ষিণে রয়েছে সিলপিয়াম মনস, পূর্ব দিকে রয়েছে হার্মিস মেনসা এবং দক্ষিণপূর্বে রয়েছে পেরুন প্যাটারা ও এপাফাস মেনসা।NASA World Wind 1.4. NASA Ames Research Center, 2007.  তথ্যসূত্র  বিষয়শ্রেণী:আইয়োর পৃষ্ঠভাগের বৈশিষ্ট্য
তারিসাই মুসাকান্দা (; জন্ম: ৩১ অক্টোবর, ১৯৯৪) মাসভিঙ্গো এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে মিড ওয়েস্ট রাইনোজ দলের প্রতিনিধিত্ব করেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলছেন।   প্রথম-শ্রেণীর ক্রিকেট  ২০১৪ সাল থেকে তারিসাই মুসাকান্দা’র প্রথম-শ্রেণীর খেলোয়াড়ী জীবন চলমান রয়েছে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। ২০১৪ সালে লিস্ট এ ক্রিকেটে অভিষেক ঘটে তার। এ বছরেই তার প্রথম-শ্রেণীর ক্রিকেটে অভিষিক্ত হন তিনি। ১১ নভেম্বর, ২০১৫ তারিখে কিকিতে মাতাবেলেল্যান্ড তুস্কার্সের বিপক্ষে লিস্ট এ ক্রিকেটে ৮২ রানের সর্বোচ্চ ইনিংস খেলেছেন তারিসাই মুসাকান্দা।  ডিসেম্বর, ২০১৮ সালে লোগান কাপের উদ্বোধনী খেলায় অংশ নেন। এ পর্যায়ে তিনি প্রথম-শ্রেণীর ক্রিকেটে প্রথমবারের মতো তার শতরানের সন্ধান পান।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্ট, পনেরোটি একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন তারিসাই মুসাকান্দা। ১৪ জুলাই, ২০১৭ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ নভেম্বর, ২০১৬ তারিখে বুলাওয়েতে একই দলের বিপক্ষে একদিনের আন্তর্জাতিকে অভিষেক ঘটে তার। ২০ জুলাই, ২০১৮ তারিখে একই মাঠে সফরকারী পাকিস্তান দলের বিপক্ষে সর্বশেষ ওডিআইয়ে অংশ নেন তিনি।  অক্টোবর, ২০১৬ সালে সফররত শ্রীলঙ্কা দলের বিপক্ষে টেস্ট সিরিজ খেলার উদ্দেশ্যে তাকে জিম্বাবুয়ে দলের সদস্য করা হয়। পরের মাসে ওয়েস্ট ইন্ডিজ দলসহ ত্রি-দেশীয় সিরিজ খেলার জন্যে তাকে জিম্বাবুয়ের একদিনের দলে রাখা হয়। শ্রীলঙ্কার বিপক্ষে চূড়ান্ত খেলায় তার ওডিআই অভিষেক পর্ব সম্পন্ন হয়।  ফেব্রুয়ারি, ২০১৭ সালে ঐ বছরের শেষদিকে ইংল্যান্ড গমনার্থে জিম্বাবুয়ে ক্রিকেট কর্তৃক একাডেমি দলের সদস্যরূপে তাকে অন্তর্ভুক্ত করা হয়। ২০১৭ সালে শ্রীলঙ্কা গমনার্থে তাকে জিম্বাবুয়ে দলের সদস্য করা হয়। ১৪ জুলাই, ২০১৭ তারিখে কলম্বোয় সিরিজের একমাত্র টেস্টে তার অভিষেক পর্ব সম্পন্ন হয়।   ত্রি-দেশীয় সিরিজে অংশগ্রহণ  জুন, ২০১৮ সালে জিম্বাবুয়েতে অনুষ্ঠিত ত্রি-দেশীয় সিরিজকে সামনে রেখে তাকে জিম্বাবুয়ের নির্বাচিত একাদশের পক্ষে প্রস্তুতিমূলক খেলায় রাখা হয়। একই মাসের শেষদিকে ত্রি-দেশীয় সিরিজের জন্যে জিম্বাবুয়ের ২২-সদস্যের টি২০আই দলের প্রাথমিক তালিকায় তাকে রাখা হয়। ১ জুলাই, ২০১৮ তারিখে হারারেতে অনুষ্ঠিত ত্রি-দেশীয় প্রতিযোগিতায় পাকিস্তানের বিপক্ষে টি২০আইয়ে অভিষেক ঘটে তার।  সেপ্টেম্বর, ২০১৮ সালে আফ্রিকা টি২০ কাপে জিম্বাবুয়ে দলের অধিনায়ক হিসেবে তাকে ঘোষণা করা হয়। ঐ প্রতিযোগিতায় জিম্বাবুয়ের পক্ষে সর্বোচ্চ রান সংগ্রাহক ছিলেন। চার খেলা থেকে ১৮২ রান সংগ্রহ করেন তিনি।   তথ্যসূত্র    বহিঃসংযোগ       বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:জিম্বাবুয়ীয় নির্বাচিত একাদশের ক্রিকেটার বিষয়শ্রেণী:মিড ওয়েস্ট রাইনোসের ক্রিকেটার বিষয়শ্রেণী:রাইজিং স্টার্সের ক্রিকেটার
ঘোড়াপাখিয়া ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তি    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  চাঁপাইনবাবগঞ্জ জেলা   তথ্যসূত্র   বিষয়শ্রেণী:শিবগঞ্জ (চাঁপাইনবাবগঞ্জ) উপজেলার ইউনিয়ন
ভদ্রপুর বিমানবন্দর , যা চন্দ্রগড়ি বিমানবন্দর নামেও পরিচিত, একটি অভ্যন্তরীণ বিমানবন্দর যেটি ঝাপা জেলার ভদ্রপুরে  অবস্থিত। প্রাথমিকভাবে এই বিমানবন্দর নেপালের ১ নং প্রদেশের ঝাপা এবং ইলাম জেলাগুলিতে সেবা প্রদান করে। নেপালের বেসামরিক বিমান চলাচল কর্তৃপক্ষ এটিকে ভারতের উত্তর-পূর্বাঞ্চলীয় রাজ্য, ভুটান এবং বাংলাদেশ থেকে নেপালে আগমনকারী যাত্রীদের জন্য একটি গুরুত্বপূর্ণ কেন্দ্র হিসেবে বিবেচনা করে।  ইতিহাস  থাম্ব|ভদ্রপুর বিমানবন্দরে টারম্যাক থাম্ব|চন্দ্রগাদি বিমানবন্দর ১৯৬৩ সালের অক্টোবরে, নেপাল সরকার ঝাপার ভদ্রপুরে একটি এরোড্রোম নির্মাণ করে চীনা সহায়তায়। প্রাথমিক প্রকল্পটি ছিল সামরিক উদ্দেশ্যে। এবং পাকিস্তান ঢাকা থেকে ভদ্রপুর, কাঠমান্ডু হয়ে করাচি পর্যন্ত বিমান পরিষেবা সংযুক্ত করার ইচ্ছা প্রকাশ করেছিল।  নেভিগেশন যন্ত্রপাতি চালানোর জন্য এই বিমানবন্দরে নেপালে প্রথমবারের মতো ফটোভোলটাইক সেল ব্যবহার করা হয়েছিল।   এই বিমানবন্দর সামরিক ঘাটি হিসাবে পরিচালিত হয়েছিল ১৯৬৩ সাল থেকে। মূলত একটি ঘাসের রানওয়ে, যা পরবর্তীতে কংক্রিটে পুনরায় স্থাপন করা হয়েছিল এবং বেশ কয়েকবার বাড়ানো হয়েছে। নেপালের বেসামরিক বিমান চলাচল কর্তৃপক্ষ কর্তৃক বিমানবন্দরটিকে "এয়ারপোর্ট অফ দ্য ইয়ার ২০১৩" হিসাবে ভূষিত করেছিল। ৩১ জানুয়ারী, ২০১৮ সালে প্রধানমন্ত্রী কে. পি. ওলী নতুন স্থাপিত নাভিগেশন সিস্টেম উদ্বোধন করেন, যার মাধ্যমে রাত্রে ফ্লাইট চলাচল করতে পারে।  সুবিধা এই বিমানবন্দরটি সমুদ্রপৃষ্ঠ থেকে  উচ্চতায় অবস্থিত।   এই বিমানবন্দরে একটি ১০/২৮ নামকরনে কংক্রিটের রানওয়ে আছে, যার দৈর্ঘ । সকল বাণিজ্যিক বিমান এই বিমান বন্দরের ছোট টার্মিনাল থেকে পরিচালিত হয়।   এয়ারলাইন্স এবং গন্তব্য    তথ্যসূত্র    বহিঃসংযোগ      বিষয়শ্রেণী:কোশি প্রদেশ বিষয়শ্রেণী:নেপালের বিমানবন্দর বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯৬৩-এ নেপালে প্রতিষ্ঠিত
কার্তিক নাচ (নেপালী: कात्तिक नाच; কাছালা প্যাখাঁন নামেও পরিচিত ( নেপাল ভাষা : )), একটি নাচের অনুষ্ঠান যা নেপালে প্রতি বছর কার্তিক মাসে (অক্টোবর বা নভেম্বর) পরিবেশিত হয়।    এটি  ১৬৪১ খ্রিস্টাব্দে নেপালের মল্ল রাজা সিদ্ধি নরসিংহ মল্ল শুরু করেছিলেন।  এই নৃত্যনাট্য প্রতি বছর পাটন দরবার চত্বরে কার্তিক দবালিতে পরিবেশিত হয়।   এটি সাধারণত ২ থেকে ২৭ দিন ধরে হিন্দু দেবতা বিষ্ণুর ১৭টি কাহিনি নিয়ে উপস্থাপনা করা হয়।  এই নৃত্য মূলত দুই দিনের জন্য প্রদর্শিত হতো, কিন্তু নরসিংহ মল্লের পুত্র শ্রী নিবাস মল্ল সাত দিন এবং নরসিংহ মল্লের পৌত্র যোগ নরেন্দ্র মল্ল নৃত্য পরিবেশনায় আরও ১৫ দিন যোগ করেন। এটি নেপালের সাংস্কৃতিক ঐতিহ্যের গুরুত্বপূর্ণ অংশ এবং স্থানীয় লোকদের পাশাপাশি পর্যটকদের কাছেও এটি আকর্ষণীয়।   পটভূমি  থাম্ব|261x261পিক্সেল| ২০১৮ সালের নাটকে পরিবেশিত একটি নৃত্য ২০১৮ সালে প্রথমে কার্তিক নাচ প্রবন্ধন সমিতি নাটকটি সংরক্ষণ করত, তবে তার আগে ২০১৩ সাল থেকে কার্তিক নাচ সংরক্ষণ কমিটি (কেএনপিসি) এটি সংরক্ষণ করে আসছে।  নাটকটি সাধারণত নৃত্যশিল্পীদের রঙিন পোশাকে বারাহী, গণেশ, শিব এবং কৃষ্ণ সহ হিন্দু দেবতাদের চিত্রিত করার মাধ্যমে শুরু হয়।  নৃত্যশিল্পীরা তাদের গলায় মালাও পরে থাকেন।  এই নৃত্যনাট্য নেওয়ার সম্প্রদায়ের মানুষদের দ্বারা পরিবেশিত হয় এবং ২০১৫ সালে "৪৫ জন সঙ্গীতশিল্পী ও ১০ জন সহকারী" এই নৃত্যে অংশগ্রহণ করেছিলেন।   এই নৃত্য পাটনের স্বর্ণ জানালার কাছেও পরিবেশিত হয় এবং সেই জানালাটি শুধুমাত্র এই নাটকের সময় খোলা হয়। কিংবদন্তি মতে, এটি রাজা সিদ্ধি নারসিংহ মল্লকে সম্মান জানাতে নির্মাণ করা হয়েছিল।  অধিকাংশ নৃত্য ও সঙ্গীত নরসিংহ মল্ল রচনা করেছিলেন বলে মনে করা হয়, তবে বর্তমানে এই নৃত্যনাট্যে ছোটখাটো পরিবর্তন হয়েছে।  কার্তিক নাচ সংরক্ষণ কমিটি (কেএনপিসি)-র প্রাক্তন পরিচালক হরি মান শ্রেষ্ঠ এই নাটক নিয়ে একটি বই লিখেছেন।   ২০১৫ সালের এপ্রিল মাসে নেপালের ভূমিকম্পে পাটন দরবার চত্ত্বর মারাত্মকভাবে ক্ষতিগ্রস্ত হয়। সাত মাস পরে,ওইরকম  ক্ষতিগ্রস্ত অবস্থাতেই কার্তিক নাচ ১০ রাত ধরে পরিবেশিত হয়। সিনহুয়া সংবাদ সংস্থা তাদের সংবাদপত্রে লিখেছে, "দুর্যোগ সত্ত্বেও হাজার হাজার নেপালি, তরুণ ও প্রবীণ, লোকসঙ্গীতের সুরে ঐতিহাসিক এই নৃত্যনাট্যের মুক্তমঞ্চ উপস্থাপনা দেখতে মন্দিরে জড় হয়েছিলেন।" ২০১৮ সালে, ললিতপুর কর্তৃপক্ষ নাটকটির জন্য ২,০০,০০০ নেপালি রুপি বিতরণ করেছিল।    গ্যালারি    তথ্যসূত্র    বহিঃসংযোগ      বিষয়শ্রেণী:ভিডিও ক্লিপযুক্ত নিবন্ধ
thumb|upright=1.2|২০১৯ সালে বুয়েনস আইরেস-এর দ্য মেজার অফ ম্যানের স্ক্রিনিংয়ে চলচ্চিত্র নির্মাতা স্টাফেন ব্রিজা (ডান থেকে দ্বিতীয়) এবং রড্রিগো মোরেনো (বাম থেকে দ্বিতীয়)  স্বাধীন চলচ্চিত্র (ইংরেজি ভাষায়: Independent film) বলতে মূলধারার স্টুডিও তন্ত্রের বাইরে নির্মিত চলচ্চিত্রকে বোঝায়। মার্কিন যুক্তরাষ্ট্রের ক্ষেত্রে হলিউড স্টুডিওর বাইরে নির্মিত কোন চলচ্চিত্রকেই স্বাধীন চলচ্চিত্র বলা যায়। একে সংক্ষেপে ইন্ডি ফিল্ম বলা হয়। একই সাথে স্বাধীন চলচ্চিত্র দ্বারা অবাণিজ্যিক শৈল্পিক চলচ্চিত্রকেও বোঝা যায় যেগুলো কাহিনীভিত্তিক মূলধারার হলিউড চলচ্চিত্র থেকে ভিন্ন ধরনের। অনেক সময় বড় কোন স্টুডিওর সহযোগী ছোট স্টুডিও (যেমন, সনি পিকচার ক্লাসিক্‌স) থেকে এই সিনেমাগুলো নির্মাণ করা হয়। কিন্তু কোন সিনেমার অর্ধেকের বেশি বাজেট যদি বড় কোন স্টুডিও থেকে আসে তাহলে তাকে স্বাধীন চলচ্চিত্র বলা যাবে না। ২০০৫ সালে যুক্তরাষ্ট্রের আবাসিক বক্স অফিস রাজস্বের শতকরা ১৫ ভাগই এসেছিল স্বাধীন চলচ্চিত্র থেকে। কনটেন্ট এবং স্টাইলের মাধ্যমে স্বাধীন চলচ্চিত্রগুলোকে সহজেই অন্যান্য ছবি থেকে আলাদা করা যায়। আর এতে পরিচালক বা লেখকের ব্যক্তিগত সৃজনশীল দৃষ্টিভঙ্গি খুব ভালভাবে প্রকাশিত হয়।  ১৯৯০ এবং ২০০০ এর দশকে স্বাধীন চলচ্চিত্রের দৃশ্য বিনির্মাণে বেশ কয়েকটি বিষয় কাজ করেছে। এর মধ্যে সবচেয়ে উল্লেখযোগ্য হচ্ছে: কম খরচের মধ্যে উচ্চ ক্ষমতার ডিজিটাল ভিডিও ক্যামেরা সংগ্রহ যা মূলধারার চলচ্চিত্রের ৩৫ মিমি ক্যামেরার সাথে প্রতিদ্বন্দ্ব্বিতা করতে পারে। এর সাথে রয়েছে সহজে ব্যবহারযোগ্য সম্পাদনা সফ্‌টওয়্যার এবং বিভিন্ন চলচ্চিত্র উৎসবে বেশি বেশি স্বাধীন চলচ্চিত্র প্রদর্শনের ব্যবস্থা করা। এরকম একটি হচ্ছে সানড্যান্স চলচ্চিত্র উৎসব।   বিখ্যাত স্বাধীন চলচ্চিত্রসমূহ   দ্য ম্যান ফ্রম আর্থ  রেজারভোয়ার ডগ্‌স   আরও দেখুন   বান্ধবী (চলচ্চিত্র)   বহিঃসংযোগ   স্বাধীন চলচ্চিত্র  - স্বাধীন চলচ্চিত্রের প্রধান ওয়েবসাইট  AmaterskeFilmy.cz  - শৌখিন ও স্বাধীন চলচ্চিত্রের চেক ওয়েবসাইট  Indie Films - ইন্টারনেট মুভি ডাটাবেজ  MOViEmaven তালিকা - অনলাইন তথ্য  অফিসিয়াল ওয়েবসাইট - ইন্ডিওয়্যার  বিষয়শ্রেণী:স্বাধীন চলচ্চিত্র বিষয়শ্রেণী:চলচ্চিত্র ও ভিডিও পরিভাষা বিষয়শ্রেণী:চলচ্চিত্রের ধরন
গ্রে'স অ্যানাটমি একটি এমি এবং গোল্ডেন গ্লোব পুরস্কারজয়ী মার্কিন সান্ধ্যকালীন টিভি নাটক, যা চিকিৎসাবিজ্ঞানের ওপর ভিত্তি করে নির্মিত। এটি প্রথমবার প্রচারিত হয়েছিল ২৭ মার্চ, ২০০৫ সালে, এবিসি চ্যানেলে, এবং সেই সময়ে এটি জনপ্রিয় নাটক **ডেসপারেট হাউসওয়াইভস** এর স্থানে প্রচারিত হয়।   সিরিজটির মূল কাহিনী আবর্তিত হয়েছে *মেরেডিথ গ্রে* নামে এক ইন্টার্ন চিকিৎসককে ঘিরে, যিনি সিয়াটল গ্রেস হাসপাতালে কাজ শুরু করেন। মেরেডিথ ও তার সহকর্মী অন্যান্য ইন্টার্নরা বিভিন্ন চিকিৎসাজনিত সমস্যার মধ্যে দিয়ে গিয়ে তাদের অভিজ্ঞতা এবং দক্ষতা বৃদ্ধি করে, এবং সিরিজের ৩য় মৌসুমের শেষে তারা ইন্টার্ন থেকে অ্যাটেন্ডেন্ট চিকিৎসক হিসেবে উন্নীত হন। সিরিজটির ৪র্থ মৌসুম শুরু হয়েছিল ২৭ সেপ্টেম্বর, ২০০৭ সালে, যা প্রচারের সময় ব্যাপক জনপ্রিয়তা অর্জন করে।   চরিত্রসমূহের তালিকা   সিরিজের চরিত্রগুলো একদল ইন্টার্ন এবং তাদের দায়িত্বপ্রাপ্ত চিকিৎসক। ৩য় মৌসুমের শেষে সকল ইন্টার্নরা তাদের রেসিডেন্টের ২য় বছরে উন্নীত হয় শুধুমাত্র ডাঃ জর্জ ও'মালি ব্যতীত।  ইন্টার্ন: চরিত্রঅভিনয়চরিত্রের বর্ণনাডাঃ জর্জ ও'মালিটি আর নাইটপরিক্ষায় পাস না করারা কারণে ইন্টার্ন বছরের পুনরাবৃত্তিডাঃ লেক্সি গ্রে ১কাইলার লেইহাভার্ড মেডিকেল কলেজ থেকে স্নাতক  রেসিডেন্ট: চরিত্রঅভিনয়বিশেষকডাঃ মেরেডিথ গ্রেএলেন পম্পেওনিউরোসার্জারি, প্লাস্টিকসার্জারিতে আগ্রহী।ডাঃ মিরান্ডা বাইলিচন্দ্রা উইলসনসার্জারি, প্রধান রেসিডেন্টডাঃ ক্রিস্টিনা ইয়াংসান্ড্রা ওহ কার্ডিওথোরাসিক সার্জারিতে আগ্রহীডাঃ আইসোবেল ইজি স্টিভেন্সক্যাথরাইননিও-ন্যাট্‌ল্‌ সার্জারিতে আগ্রহীডাঃ আলেক্স কার্ভজাস্টিন ক্যাম্বারসপ্লাস্টিক সার্জারি এবং নিও-ন্যাট্‌ল্‌ সার্জারিতে আগ্রহীডাঃ কেলি টোরেস ২সারা রেমিরেজঅর্থোপেডিকস 	  অ্যাটেন্ডিং চিকিৎসক: চরিত্রঅভিনয়বিশেষকডাঃ রিচার্ড ওয়েবারজেমস পিকেন্স, জুনিয়রপ্রধান সার্জনডাঃ ডেরেক শেফার্ডপ্যাট্রিক ডেমসিপ্রধান নিউরোসার্জনডাঃ মার্ক সালুনhttp://abcmedianet.com/pressrel/dispDNR.html?id=09206_03 ABCMediaNet press release ২ডাঃ এরিক ড্যানপ্রধান প্লাস্টিকসার্জনডাঃ এরিকা হান ৩ব্রুক স্মিথ প্রধান কার্ডিওথোরাসিক সার্জন  ভূতপূর্ব চরিত্র: চরিত্রঅভিনেতাবিশেষকডাঃ এডিসন মন্টগোমারি ৪ কেইট ওয়ালশনিউ-ন্যাট্‌ল্‌ সার্জারির প্রাক্তন প্রধান; অবস্‌ট্রেকটিস এবং গাইনোকললজি; মেডিকেল জেনেটিক্‌সের ফেলো।ডাঃ প্রিস্টন বার্ক ৫ইসাইয়াহ ওয়াশিংটনভূতপূর্ব প্রধান কার্ডিওথোরাসিক সার্জন   মার্কিন টেলিভিশন রেটিং  রেটিং করা হয়ে থাকে একটি মৌসুমের প্রতিটি পর্বের গড় দর্শক সংখ্যার মাধ্যমে।   মৌসুম প্রচার সময় প্রিমিয়ার ফাইনাল টিভি মৌসুম রেংকিন  দর্শক(বিলিয়নে) ১ রবিবার রাত ১০টা মার্চ ২৭, ২০০৫ মে ২২, ২০০৫ ২০০৫ #৯ ১৮.৮ ২ রবিবার রাত ১০টা সেপ্টেম্বর ২৫, ২০০৫ মে ১৫, ২০০৬ ২০০৫-২০০৬ #৫ ১৯.৯ ৩ বৃহস্পতিবার রাত ৯টা সেপ্টেম্বর ২০, ২০০৬ মে ১৭, ২০০৭ ২০০৬-২০০৭ #৬ ১৯.৫ ৪ বৃহস্পতিবার রাত ৯টা সেপ্টেম্বর ২৭, ২০০৭ বসন্ত ২০০৮ ২০০৭-২০০৮ N/A N/A   তথ্যসূত্র   বিষয়শ্রেণী:মার্কিন টেলিভিশন ধারাবাহিক‎ বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:গে সম্পর্কিত টেলিভিশন অনুষ্ঠান বিষয়শ্রেণী:টেলিভিশন ফ্র্যাঞ্চাইজি
নান্দেড় হলো ভারতের মহারাষ্ট্র রাজ্যের একটি শহর। এটি রাজ্যের দশম বৃহত্তম শহর এবং ভারতের সত্তরতম জনবহুল শহর। এটি মারাঠওয়াড়া অঞ্চলের দ্বিতীয় বৃহত্তম শহর। এটি নান্দেড় জেলার জেলা সদর।  শেষ শিখ গুরু গুরু গোবিন্দ সিং তার জীবনের শেষ দিনগুলি নান্দেড়ে কাটিয়েছিলেন এবং ১৭০৮ সালে এখানেই তার মৃত্যুর আগে পবিত্র গ্রন্থ গুরু গ্রন্থ সাহিবকে তার উত্তরাধিকারী হিসাবে মনোনিত করেন।  অবস্থান  নান্দেড় পশ্চিম-মধ্য ভারতের গোদাবরী নদীর তীরে অবস্থিত। নান্দেড় জেলার পশ্চিমে লাতুর জেলা, পারভানি জেলা ও হিঙ্গোলি জেলা; উত্তরে ইয়াভাতমাল জেলা; পূর্বে তেলেঙ্গানা রাজ্যের নিজামবাদ জেলা, কামারেডি জেলা, নির্মল জেলা ও আদিলাবাদ জেলা এবং দক্ষিণে কর্ণাটক রাজ্যের বিদার জেলা।  নান্দেড়ের দুটি অংশ রয়েছে:  আয়তনের পুরাতন নান্দেড় গোদাবরী নদীর উত্তর তীর দখল করে আছে;  আয়তনের নতুন নান্দেড় নদীর দক্ষিণের ওয়াঘালা এবং আশেপাশের এলাকাগুলিকে ঘিরে রয়েছে।   আরও দেখুন   মারাঠওয়াড়া।   তথ্যসূত্র    বহিঃসংযোগ     বিষয়শ্রেণী:হায়দ্রাবাদ রাজ্য বিষয়শ্রেণী:নান্দেড় জেলার শহর বিষয়শ্রেণী:নান্দেড় জেলা বিষয়শ্রেণী:মহারাষ্ট্রের তহশিল বিষয়শ্রেণী:গোদাবরী নদীর তীরে অবস্থিত স্থান
there are a number of subpages in this template space that are used for writing Egyptian hieroglyphs in Wikipedia articles.  The codes for the <hiero> tags may be found at Help:WikiHiero syntax.  See Wikipedia:WikiProject Ancient Egypt#Templates for further details.   স্থিতিমাপ  ১  হায়ারোগ্লিফের নাম  2  হায়ারোগ্লিফের জন্য টেক্সট  ধরন Specify a custom style for the box  যুগ Various minor templates are used to select colour themes for periods of Egyptian history. They are called by the | era = parameter. {| class="wikitable" border="1" |- ! সময়কাল ! যুগ ! পটভূমির রঙ ! সীমারেখার রঙ |-style="background:" |Default |empty or default | | |-style="background:;" |মিশরের প্রোটরাজবংশীয় সময়কাল |pd | | |-style="background:" |প্রাথমিক মিশরের রাজবংশীয় সময়কাল |ed | | |-style="background:" |মিশরের প্রাচীন রাজ্য |ok | | |-style="background:" |মিশরের প্রথম মধ্যবর্তী সময়কাল |1ip | | |-style="background:" |মিশরের মধ্যম রাজ্য |mk | | |-style="background:" |মিশরের দ্বিতীয় মধ্যবর্তী সময়কাল |2ip | | |-style="background:" |মিশরের নতুন রাজ্য |nk | | |-style="background:" |মিশরের তৃতীয় মধ্যবর্তী সময়কাল |3ip | | |-style="background:" |মিশরের শেষ সময়কাল |lp | | |-style="background:" |পিটলমাইক রাজবংশ |pt | | |-style="background:" |অতিরিক্ত মিশর  |egypt | | |}   টেমপ্লেট পরিবার   সবচেয়ে দরকারি টেমপ্লেট হল: টেমপ্লেটনগ্ন-হাড় প্রাকদর্শনব্যবহারটেমপ্লেট:HieroA general-purpose template for displaying hieroglyphs.Template:Hiero/2cartoucheA template for royal names requiring two cartouches: for praenomen and nomen.Template:Hiero/1cartoucheA template for a cartouche name, where only one is known.Template:Hiero/serekhA template for a Horus-name displayed in a serekh.Template:Hiero/3nameA template for a Horus name, praenomen and nomen.Template:Hiero/5FoldA template for the Fivefold Titulary.  ‎হায়ারো
পার্সি সিডনি টুয়েন্টিম্যান-জোন্স (; জন্ম: ১৩ সেপ্টেম্বর, ১৮৭৬ - মৃত্যু: ৮ মার্চ, ১৯৫৪) বিউফোর্ট ওয়েস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন পার্সি টুয়েন্টিম্যান-জোন্স। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৮৯৭-৯৮ মৌসুম থেকে ১৯০৫-০৬ মৌসুম পর্যন্ত পার্সি টুয়েন্টিম্যান-জোন্সের প্রথম-শ্রেণীর খেলোয়াড়ী জীবন চলমান ছিল।  ১৮৯৮ থেকে ১৯০৫ সময়কালে ওয়েস্টার্ন প্রভিন্সের পক্ষে ডানহাতি ব্যাটসম্যান হিসেবে খেলেছেন। ব্যাটিং অনুপযোগী পিচেও সফররত অস্ট্রেলিয়া একাদশের বিপক্ষে ৩৩ ও দলের ৮০ রানের মধ্যে ৫০ রান তুলেছিলেন। উভয় ইনিংসেই তিনি দলের শীর্ষ রান সংগ্রাহক ছিলেন। এরফলে, কেপটাউনে সিরিজের তৃতীয় টেস্টে তাকে দক্ষিণ আফ্রিকান দলের সদস্যরূপে অন্তর্ভুক্ত করা হয়।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পার্সি টুয়েন্টিম্যান-জোন্স। ৮ নভেম্বর, ১৯০২ তারিখে কেপটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। উভয় ইনিংসেই শূন্য রানে বিদেয় নিতে হয়েছিল।  ক্রিকেট খেলার পাশাপাশি রাগবি ইউনিয়ন খেলায়ও দক্ষ ছিলেন। ১৮৯৬ সালে দক্ষিণ আফ্রিকার পক্ষে রাগবি ইউনিয়নের তিনটি টেস্টে অংশ নিয়েছিলেন। ওয়েস্টার্ন প্রভিন্সের পক্ষে রাগবি ইউনিয়নে অংশ নিয়েছেন। উইং হিসেবে মাঠে অবস্থান করতেন। ১৮৯৬ সালে ব্রিটিশ লায়ন্স দল দক্ষিণ আফ্রিকায় তিনটি খেলায় অংশ নেয়। সবগুলো খেলাতেই তার অংশগ্রহণ ছিল।Percy Twentyman-Jones rugby profile Scrum.com কিম্বার্লীতে খেলোয়াড়ী জীবনের একমাত্র আন্তর্জাতিক ট্রাই লাভ করেছিলেন। তবে, ঐ খেলায় স্বাগতিক দল ৩-৯ ব্যবধানে পরাভূত হয়েছিল। চূড়ান্ত টেস্টই তার সর্বশেষ খেলা ছিল। ৫-০ ব্যবধানে দক্ষিণ আফ্রিকা তাদের ইতিহাসের প্রথম আন্তর্জাতিক খেলায় জয় পায়।   ব্যক্তিগত জীবন  খেলোয়াড়ী জীবন শেষে বিচারকের ভূমিকায় অবতীর্ণ হয়েছিলেন তিনি। ১৮৯৮ সালে আইনজীবী হিসেবে সনদ পান। ১৯২৬ সালে বিচারক হিসেবে নিযুক্ত হন। এছাড়াও, প্রথিতযশা ক্রীড়া প্রশাসক ছিলেন।  ব্যক্তিগত জীবনে বিবাহিত ছিলেন। এক কন্যা সন্তানের জনক ছিলেন। ৮ মার্চ, ১৯৫৪ তারিখে ৭৮ বছর বয়সে কেপটাউনে জটিল অপারেশনের পর পার্সি টুয়েন্টিম্যান-জোন্সের দেহাবসান ঘটে।   তথ্যসূত্র    আরও দেখুন   বিডি অ্যান্ডারসন  আলফ্রেড রিচার্ডস  এক টেস্টের বিস্ময়কারী  ইস্টার্ন প্রভিন্স ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  টেস্ট ও প্রথম-শ্রেণীর ক্রিকেটে জোড়া শূন্য রান   বহিঃসংযোগ       বিষয়শ্রেণী:১৮৭৬-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকান বিচারক বিষয়শ্রেণী:দক্ষিণ আফ্রিকান রাগবি ইউনিয়ন খেলোয়াড়
ফ্লয়েড ডান একজন তড়িৎ প্রকৌশলী।  জীবনী ফ্লয়েড ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে বিএস, এমএস এবং পিএইচডি ডিগ্রি লাভ করেন যথাক্রমে ১৯৪৯, ১৯৫১ এবং ১৯৫৬ সালে। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ ১৯৫৫ সালে শিক্ষক হিসেবে যোগদান করেন। তিনি ১৯৬৫ সালে অধ্যাপক হন এবং ১৯৯৫ সালে অবসর গ্রহণ করেন। তিনি ১৯৭৭ থেকে ১৯৯৫ সাল পর্যন্ত বায়োঅ্যাকুস্টিকস রিসার্চ ল্যাবরেটরীর পরিচালক ছিলেন এবং ১৯৭৮ থেকে ১৯৮২ সাল পর্যন্ত বায়োইঞ্জিনিয়ারিং ফ্যাকালতির চেয়ারম্যান ছিলেন। http://www.ieeeghn.org/wiki/index.php/Floyd_Dunnhttp://www.brl.uiuc.edu/People/floyd_dunn.php  পুরস্কার ও সম্মাননা ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ফেলো, অ্যাকুস্টিক্যাল সোসাইটি অব আমেরিকা (ASA), ফেলো, আমেরিকান ইন্সটিটিউট অব আল্ট্রাসাউন্ড ইন মেডিসিন, ফেলো, আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স, ফেলো, ইন্সটিটিউট অব অ্যাকুস্টিকস (LTK), ফেলো, আমেরিকান ইন্সটিটিউট অব ইঞ্জিনিয়ারিং ইন মেডিসিন অ্যান্ড বায়োলজি. সদস্য, ইউনাইটেড স্টেটস ন্যাশনাল অ্যাকাডেমি অব সায়েন্সেস সদস্য, ন্যাশনাল অ্যাকাডেমি অব ইঞ্জিনিয়ারিং, সদস্য, বায়োফিজিক্যাল সোসাইটি. William J. Fry Memorial Award (1984); Joseph H. Holmes Basic Science Pioneer Award of the AIUM (1990); AIUM/WFUMB History of Medical Ultrasound Pioneer Award (1988); University of Illinois Senior Scholar Award; Medal of Special Merit of the Acoustical Society of Japan (1988); Silver Medal in Bioresponse to Vibration of the Acoustical Society of America (1989); Career Achievement Award of the IEEE Engineering in Medicine and Biology Society (1995); 1996 IEEE Edison Medal For creative contributions to the fundamental knowledge of  ultrasonic propagation in and interactions with biological media.  তথ্যসূত্র  বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক বিষয়শ্রেণী:আইইইই এডিসন পদক বিজয়ী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯২৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:মার্কিন তড়িৎ প্রকৌশলী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
দুঙ্গাচল্না পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩৬৪৬ জন এবং খানার সংখ্যা ছিল ৬৭৬ টি। ২০০১ সালের শুমারি অনুসারে জনসংখ্যা ছিল ৪৭১৭ জন এবং সাক্ষরতার হার ছিল ১৬%। স্থানীয় বাসিন্দাদের প্রায় সবাই হিন্দুধর্মাবলম্বী।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
হামাদ খালাইলি (, ; ১৯২৮ - ১৩ মে, ২০১৪) ছিলেন একজন আরব-ইসরায়েলি রাজনীতিবিদ যিনি ১৯৮১ থেকে ১৯৮৪ সাল পর্যন্ত অ্যালাইনমেন্টের জন্য নেসেটের সদস্য হিসাবে কাজ করেছিলেন।   জীবনী  খালাইলি ম্যান্ডেট যুগে সাখনিনে জন্মগ্রহণ করেন এবং উচ্চ বিদ্যালয়ের শিক্ষা লাভ করেন। তিনি হিস্তাদ্রুত ট্রেড ইউনিয়নে কেরানি হিসেবে কাজ করতেন।Hamad Khalaily: Public Activities Knesset website  ১৯৮১ সালে তিনি অ্যালাইনমেন্ট তালিকায় নেসেটে নির্বাচিত হন। ১৯৮৪ সালের নির্বাচনে তার আসন হারানোর আগ পর্যন্ত তিনি শিক্ষা ও সংস্কৃতি কমিটি এবং কাজী নিয়োগের কমিটিতে বসেছিলেন।   তথ্যসূত্র   বহিঃসংযোগ  বিষয়শ্রেণী:নেসেটের সদস্য ১৯৮১-১৯৮৪ বিষয়শ্রেণী:অ্যালাইনমেন্ট (ইসরায়েল) এর রাজনীতিবিদ বিষয়শ্রেণী:নেসেটের আরব সদস্য বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের আরব ব্যক্তি বিষয়শ্রেণী:২০১৪-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:সাখনাইনের ব্যক্তি বিষয়শ্রেণী:ইসরায়েলি ট্রেড ইউনিয়নিস্ট